《送瑄上人》
明代·释宗泐

扬舲下大江，江寒欲飞雪。高帆天际遥，独雁云边没。

烟波渺何之，倏忽成楚越。遂令白首人，年华感消歇。

作者简介：（1317—1391）明僧。浙江临海人，俗姓周，字季潭，名所居室为全室。洪武中诏致有学行高僧，首应诏至，奏对称旨。诏笺释《心经》、《金刚经》、《楞伽》，曾奉使西域。深究胡惟庸案时，曾遭株连，太祖命免死。后在江浦石佛寺圆寂。有《全室集》。